Hoe om jou geld verder te laat gaan die maand - Woodlands Boulevard Blog
November 22, 2018 0 Comments 236 Views0 Likes
Prev Do Social Media Competitions Really Work?03 October 2018Next Nageregte wat enige soettand se mond sal laat water22 November 2018
Ons weet hoe baie jy na Black Friday uitsien – ons ook! Volop luukse promosies en afslag op top name teen 'n fraksie van die oorspronklike prys. Wat ons wel moet bylas is met al die opwinding wat Black Friday bring, is dit steeds belangrik om jou geldsake mooi in toom te hou en goed vooruit te beplan. Dit bring dié vraag na vore: 'Hoe kan jy steeds Black Friday geniet, sonder dat die geldsake die res van jou maand affekteer?' Wat belangrik is om te onthou is dat Black Friday die jaar op Vrydag, 23 November val – 'n volle week voor jou volgende maand se salaris reflekteer. Alhoewel dit tog té lekker is om als te koop wat jou hart begeer gaan daar ongelukkig bietjie afgeskaal moet word. Laat ons jou 'n ding of twee leer hoe ons beplan om met ons huidige salaris nogsteeds 'n uitstekende Black Friday ervaring te he.
Soos die tyd nader aan die groot dag kom, kan jy stadig maar seker na ons Facebook blad begin loer vir Black Friday promosies. Dis goed om vroegtydig jou sommetjies te maak en te begroot sodat watookal gebeur jy nie jouself in 'n finansiele druk vir die res van die maand plaas nie. Ons is veral lief om van hierdie geleentheid gebruik te maak om al ons Desember inkopies op datum te kry. Persente teen 'n fraksie van die prys – nou dit klink soos 'n blink idee!
Moet nie oorboord gaan met die begroting nie. Alhoewel dit 'n groot spaar geleentheid is kan dit ook 'n swart gat wees wat jou verder en verder in skuld insuig. Vat jou tyd en maak 'n lysie van al die items wat jy wil koop en maak seker dat jy net genoeg geld saamvat om hierdie items te koop.
Wat is die plan? Vir wie moet jy ietsie koop? Maak 'n lys met die name van die persone en dui aan hoeveel jy bereid is om op elke geskenk te spandeer. Soos jy die items koop, merk die name van die papiertjie af. Hierdie taktiek sal help om jou op koers te hou en nie impulsief te koop nie.
Sny bietjie terug
Kyk waar jy goedjies kan uitsny die maand: kyk minder televisie, skakel die ligte af voordat jy die kamer verlaat, maak klere reg i.p.v. weggooi, kuier by die huis i.p.v. uitgaan en verras jou gaste met jou uitstekende geurpalet, gebruik generiese name i.p.v. bekende name – enige iets om 'n geldjie hier en daar te spaar.
Die beste manier om aan die anderkant van Black Friday uit te kom gaan afhang hoe effektief jou game plan is, waar jy bietjie vir bietjie kan spaar deur af te skaal en net op die uitkyk te wees vir produkte en dienste wat jy NODIG het en nie WIL he nie.
Maak ook seker dat jy nie enige Black Friday promosies misloop nie en teken op vir ons nuusbrief. Ons gaan alle Black Friday promosies op ons webwerf plaas, asook 'n individuele album op die Woodlands Facebookblad stig om dit makliker te maak om deur die promosies te gaan.